બ્રેદાન ડાભી: સોમવારના રોજ જાહેર થયેલા ICAIના પરિણામમાં દિવ્યા પ્રજાપતિ દેશમાં સાતમાં અને અમદાવાદ શહેરમાં ત્રીજા ક્રમાંકે આવી છે. દિવ્યાએ પોતાની સફળતાનો શ્રેય માતા-પિતાની સાથે સાથે તેના એમ્પલોયરને પણ આપ્યો. દિવ્યાના પિતા શાકભાજી બજારમાં કામ કરે છે અને નાણાંકીય તંગીને કારણે તેણે CA બનવાનું સપનું પડતુ મુકી દીધુ હતું. પરંતુ તે જ્યાં નોકરી કરે છે તે ડોક્ટરે તેની ધગશને પારખીને તેને આગળ વધવાનું પ્રોત્સાહન આપ્યું અને ભણવા માટે પૈસા પણ આપ્યા.